पाएं अपने शहर की ताज़ा ख़बरें और फ्री ई-पेपरडाउनलोड करें
बल्लभगढ़. पुराने डीजल ऑटो अब शहर की सड़कों पर दौड़ते नजर नहीं आएंगे। बढ़ रहे प्रदूषण व यात्रियों की सुरक्षा के मद्देनजर करीब 15 साल पुराने ऑटो रिक्शे शहर की सड़कों से हटाने के लिए ट्रैफिक पुलिस ने प्लानिंग की है। इसके मुताबिक ट्रैफिक पुलिस ऑटो चालकों के कागजात चेक करने के लिए जून से अभियान शुरू करने जा रही है। इसके तहत जो ऑटो 15 साल पुराने पाए जाएंगे उन्हें इंपाउंड कर दिया जाएगा।
मियाद खत्म फिर भी दौड़ रहे
ट्रैफिक पुलिस के मुताबिक जिले में लगभग 22 हजार तिपहिया दौड़ रहे हैं। इनमें से करीब 30 फीसदी तिपहिया ऐसे हैं, जो 15 वर्ष से अधिक पुराने हैं। इन ऑटो की मियाद पूरी हो चुकी है। ये ऑटो एक ओर जहां वातावरण में जहर घोलने का काम कर रहे हैं वहीं दूसरी ओर हादसों का सबब भी बने हुए हैं। अब ऐसे तिपहियों को ट्रैफिक पुलिस सड़कों पर नहीं चलने देगी।
बढ़ती जा रही ऑटो की संख्या
प्रदेश परिवहन विभाग ने अब डीजल ऑटो के रजिस्ट्रेशन पर रोक लगा दी है, लेकिन इसके बाद भी सड़कों पर डीजल ऑटो की संख्या लगातार बढ़ती जा रही है। हालांकि सरकार ने सीएनजी ऑटो की खरीद पर सब्सिडी की व्यवस्था कर रखी है, लेकिन ऑटो संचालक सीएनजी ऑटो महंगे होने के कारण इन्हें खरीदने में कोई दिलचस्पी नहीं दिखा रहे। अधिकारियों के मुताबिक दिल्ली में जिन ऑटो को वर्षो पहले रिजेक्ट कर दिया गया था, उन्हें खटारा ऑटो को फरीदाबाद में लाकर चलाया जा रहा है। ऐसे ऑटो शहर में धुआं उगलते देखे जा सकते हैं।
इस वर्ष 18 हादसे, 9 की मौत : तिपहिया चालक सवारियों के लालच में आकर जहां-तहां वाहन खड़ा कर देते हैं। इससे सड़क हादसे का डर तो रहता ही है साथ ही जाम भी लग जाता है। जनवरी 2013 से लेकर 15 मई तक ऑटो के कारण 18 सड़क दुर्घटनाएं हुई हैं। इनमें 9 लोगों की मौत हो गई, जबकि 44 लोग घायल हो गए।
सीएनजी वाहनों को देंगे बढ़ावा :
ट्रैफिक थाना प्रभारी सत्यबीर सिंह का कहना है कि 15 साल से अधिक समय से दौड़ रहे ऑटो रिक्शा पर लगाम कसी जाएगी। जून माह से इनके खिलाफ अभियान शुरू कर दिया जाएग। बढ़ते प्रदूषण स्तर को देखते हुए सीएनजी वाहनों को बढ़ावा देने का प्रयास किया जा रहा है।
ट्रैफिक पुलिस सख्ती से निपटेगी
बसों की संख्या कम होने के कारण अधिकांश रूटों की कमान पूरी तरह ऑटो चालकों के हाथों में है। इन पुराने ऑटो पर अंकुश लगाने के लिए पुलिस पहले भी कई बार प्रयास कर चुकी है, लेकिन ऑटो चालक जहर उगलते इन ऑटो को बंद करने के लिए कतई राजी नहीं है। लेकिन ट्रैफिक पुलिस अब इनसे सख्ती से निपटेगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva zho_Hant eng_Latn